Harris in eindstryd oorrompel | Netwerk24
18 Januarie 2020 11:49
Lloyd Harris slaan Saterdag af in die eindstryd in Adelaide, Australië. Foto: Getty Images
’n Omgesukkelde Rus het Saterdag ’n einde aan die Suid-Afrikaanse tennisspeler Lloyd Harris se droom gemaak om sy eerste ATP-titel te wen.
Die derde gekeurde Andrey Rublev het Harris in die eindstryd van die Adelaide International-toernooi in Australië gemaklik met 6-3, 6-0 geklop.
Dit was die eerste keer dat Harris (22), ’n boorling van Kaapstad, die eindstryd van ’n ATP-toernooi gehaal het.
Die Suid-Afrikaner het agt kishoue gemoker, maar dit was nie genoeg om Rublev te stuit nie, met die Rus wat in minder as ’n uur met Harris klaargespeel het. – Sportredaksie
Meer oor: Tennis | Lloyd Harris